Sokoł Ralbicy/Hórki II
– HZ Łaz/Běły Chołmc 2:2 (0:2)
Zestawa domjacych: Cyž – Materna, M. Matka (21. T. Matka), Zynda, Čornak, Kobalc, Bogusz, Lulak, Bejmak, Kral (90. Měškank), J. Matka
Njedźelu po wobjedźe nastupi w Ralbicach sylny koparski kontrahent z Łaza/Běłeho Chołmca. Pola rezerwy Sokoła běštaj z Lulakom a Bejmakom hnydom dwaj hrajerjej z prěnjeho mustwa zasadźenaj a k tomu tež hišće hewak jako sudnik agěrowacy Matijas Kral. Njebě tuž wotwidźeć, kak hromadźe harmoněruja. Prěni połčas njebě tež wjele lubjacy. Faworit z Łaza/Běłeho Chołmca hru dominowaše a nawjedowaše po dwojich wrotach hižo srjedź prěnjeho połčasa 2:0. Domjacy fanojo sej zawěsće přejachu, zo njebudźe poražka přewysoka.
som_Latn pol_Latn szl_Latn szl_Latn